ga en fi en en en en en en en en en en en en en en en en en en en en pt en en en en en en en en en ga en fr ga ga ga id sk ga ga ca sk ga ca ga hu ga cs ga ga hbs_lat ca ga ga fi ga ga fr en en ga ga pl vep en ga ga ga ga gl ga ga ga en ga ga ga cs en ga ga ga ga ga ga ga en ga ga ga ga ga ga ga ga en en ga ga ga ga en en en en en es es en en en pt en en en en en en nl
An Comóradh 30 bliain agus Tusa - European Commission
Clár an AE um oideachas, oiliúint, an óige agus spórt
Beatha daoine á feabhsú agus intinn daoine á hoscailt againn le 30 bliain anuas
Tuilleadh eolais ar chomóradh 30 bliain Erasmus+
Na scéalta atá agat a roinnt linn
Ábhar do na meáin
Tuilleadh eolais i dtaobh na nuachtlitreach
Tabhair faoi deara: I mBéarla amháin a bheidh an nuachtlitir.
An Comóradh 30 bliain agus Tusa
Is iomaí bealach ar bhain daoine tairbhe as Erasmus+: chuir siad lena seans post a fháil, fuair siad tuiscint nua ar fhéidearthachtaí maidir leis an bhforbairt inbhuanaithe, d'fhoghlaim siad teanga nua, tháinig siad ar thuiscint níos fearr ar shaorántacht na hEorpa nó tháinig fonn nua orthu obair dheonach a dhéanamh.
Tá an clár Erasmus ag cur le beatha daoine le 30 bliain anuas. Tá níos mó i gceist leis ná seal dár saol; is cor cinniúna é.
Erasmus+: todhchaí na hEorpa á múnlú
Siar in 1987 nuair a bunaíodh Erasmus ní raibh ann ach clár soghluaisteachta do mhic léinn, ach is rud is mó i bhfad ná sin atá anois ann. Ó shin i leith tá páirt glactha ag breis agus 9 milliún duine ann agus a shliocht orthu, gan trácht orthu siúd gan áireamh ar imir an clár tionchar indíreach orthu. Sin é an chúis a ndearnadh aon chlár amháin (Erasmus+) de roinnt clár in 2014.
Faoin gclár seo um shoghluaisteacht agus comhar Eorpach agus idirnáisiúnta, tugtar le chéile daoine nach ionann cúlra dóibh. Tugann an clár caoi do na daoine sin na scileanna a shealbhú is gá chun saol neamhspleách sásúil a chaitheamh, agus cuidíonn sé leo a gcuid féin a dhéanamh den tsochaí agus féiniúlacht Eorpach a chothú – féiniúlacht atá ina comhlánú ar ár bhféiniúlacht náisiúnta, réigiúnach agus áitiúil.
Tá comóradh 30 bliain Erasmus+ ann i gcomhthráth le comóradh ar chloch mhíle eile i bpróiseas comhtháthaithe na hEorpa – comóradh 60 bliain Chonradh na Róimhe, conradh arb é is aidhm dó aontas níos buandlúite a chur chun cinn.
Is ionann sprioc don dá chomóradh, mar atá muintir na hEorpa a aontú. Meastar go forleitheadach go bhfuil Erasmus+ ar an gclár is mó rath de chláir uile an Aontais, agus is sampla nithiúil é den dea-thionchar a bhí ag comhtháthú na hEorpa agus ag an gcomhar idirnáisiúnta, arae le linn na tréimhse 2014–2016 amháin tá leas bainte as ag beagnach 2 milliún duine ón Eoraip agus ó áiteanna eile ar domhan.
Dá bhrí sin, is cuí ceiliúradh a dhéanamh in 2017 ar gach a bhfuil bainte amach de bharr Erasmus+, agus ina theannta sin, ár marana a dhéanamh ar an gcineál Eorpa is féidir linn a thógáil in éineacht le chéile.
Ó thús deireadh 2017, reáchtálfar imeachtaí ar fud na hEorpa chun stair Erasmus+ agus a réamhtheachtaithe le 30 bliain anuas a insint. Eagrófar ceiliúrthaí, comhdhálacha, díospóireachtaí, taispeántais, fóraim agus tuilleadh lena chois sin, ar an leibhéal áitiúil, náisiúnta agus Eorpach. Bí linn ag ceann de na himeachtaí a bheidh ar siúl i ngar duit!
An fhís atá ag glúin Erasmus+ don Eoraip
Agus 30 bliain slán ag Erasmus+, is mithid ár machnamh a dhéanamh ar a gciall is féidir a bheith ag an Eoraip dúinn ar fad.
Is sibhse – glúin Erasmus –, thar aon dream eile, a mhúnlóidh todhchaí na hEorpa. Dá bhrí sin, cad chuige nach nochtfadh sibh bhur dtuairimí ina taobh?
Abair linn cén chaoi, dar libh, ar féidir linn Eoraip de shaghas níos fearr a thógáil le chéile. Beidh neart deiseanna ann ó thús deireadh na bliana smaointe a chur i láthair agus a phlé.
An bhfuil scéal agat féin faoi Erasmus+ ba mhaith leat a insint? Má tá, déan teagmháil linn ar Twitter nó ar Facebook.
Ar mhaith leat a fhios a bheith agat cén chaoi a ndeachaigh Erasmus+ i gcion ar shaoránaigh Eorpacha eile? Féach scéalta Erasmus+ – b’fhéidir go mbeadh scéal ina measc a bheadh ina inspioráid agat féin!
Ar mhaith leat imeacht a eagrú chun comóradh 30 bliain Erasmus+ a cheiliúradh, nó díospóireacht i dtaobh thodhchaí na hEorpa a chur ar bun? Dá mba mhaith, féach na hacmhainní atá curtha ar fáil againn chuige sin – tá an t-ábhar agus na hardáin ar líne ar fad ann a mbeidh gá agat leo!
An + in Erasmus+
Cad a chiallaíonn an 'móide' in Erasmus+?
Ón uair a bunaíodh é tá forbairt agus fás an-mhór tagtha ar Chlár Erasmus. Ní ar an oideachas acadúil amháin atá an clár dírithe a thuilleadh. A mhalairt atá fíor: ciallaíonn an 'móide' go bhfuil an méid seo á chlúdach ag an gclár anois, tréimhsí oiliúna sa láthair oibre, gníomhaíochtaí oiliúna foirne agus teagaisc, agus tionscadail comhair idir ollscoileanna, eagraíochtaí taighde, gnólachtaí, eagraíochtaí neamhrialtasacha, údaráis áitiúla, réigiúnacha agus náisiúnta agus gníomhaithe socheacnamaíocha eile – laistigh den Eoraip agus lasmuigh di.
Agus ní hé sin a dheireadh!
Sa lá atá inniu ann, cuireann Erasmus roinnt mhaith deiseanna ar fáil do dhaoine aonair agus d'eagraíochtaí – dul ar an gcoigríoch mar oibrithe deonacha nó mar phrintísigh mar shampla nó comhoibriú ar chomhthionscadail. Is dlúthchuid d'Erasmus+ an spórt freisin.
Tá na grúpaí ar a bhfuil Erasmus+ dírithe á leathnú agus dá bharr sin is mó an cumas atá ann fás eacnamaíoch, cruthú poist agus comhtháthú sóisialta a chothú laistigh den Eoraip, agus ag an am céanna an deis a chur ar fáil d'Eorpaigh óga feabhas a chur ar a gcuid inniúlachtaí pearsanta agus gairmiúla.
Cuirfidh Erasmus+ deiseanna ar fáil do bhreis agus 4 mhilliún Eorpach idir 2104 agus 2020 gluaiseacht idir na Ballstáit uile agus níos faide anonn.
Tá níos mó ná soghluaisteacht i gceist le clár Erasmus+
Trí thionscadail comhair, cuireann Erasmus+ an deis ar fáil d'eagraíochtaí atá gníomhach i réimsí an oideachais, na hoiliúna, na hóige agus an spóirt comhpháirtíochtaí idirnáisiúnta a chur ar bun agus dá bharr sin cuirtear leis na deiseanna atá ann d'fhoirne agus do mhic léinn agus dlús a chur le hathchóiriú.
Is fútsa atá sé anois: Abair linn cad is ciall leis an '+' san Erasmus+seo agatsa!
Erasmus+: clár de chuid an Aontais a bhfuil ag éirí thar barr leis
Bunaíodh Clár Erasmus (Scéim Gníomhaíochta Réigiún na hEorpa um Shoghluaisteacht Mac Léinn Ollscoile) ar mhalartuithe píolótacha mac léinn a eagraíodh idir 1981 agus 1986 agus glacadh an clár go foirmiúil an 17 Meitheamh 1987. In 1987/1988, tráth a cuireadh an clár ar bun den chéad uair, bhí 11 thír páirteach ann (an Bheilg, an Danmhairg, an Ghearmáin, an Ghréig, an Fhrainc, Éire, an Iodáil, an Ísiltír, an Phortaingéil, an Spáinn agus an Ríocht Aontaithe) agus thaisteal 3 244 mhac léinn thar lear chun staidéar a dhéanamh.
In 1987, díríodh an clár ar mhic léinn tríú leibhéal. Leis an bhforbairt atá tar éis teacht air ó shin, is féidir le daoine a bhfuil cúrsa gairmoideachais nó cúrsa gairmoiliúna ar bun acu, mar aon le daoine i scoileanna, san oideachas aosach agus i réimsí na hóige agus an spóirt a bheith páirteach sa chlár.
In 2014, seoladh Clár Erasmus+, clár a chuimsíonn in aon chlár amháin na tionscnaimh uile i réimsí an oideachais, na hoiliúna, na hóige agus an spóirt (m.sh. Erasmus, Leonardo da Vinci, Comenius, Grundtvig, Jean Monnet, Erasmus Mundus, Alfa, Edulink, an Clár “An tAos Óg i mBun Gníomhaíochta” agus an Clár Spóirt).
Erasmus 30 - Footer
Did you find what you were looking for on this site ? *
Please note that we can only respond to issues concerning the Erasmus+ website.
For general questions about Erasmus+, please contact your National Agency, National Erasmus+ Office, or our helpdesk, EuropeDirect.